༢ཚལ་པ་བཀའ་བརྒྱུད་པའི་སྲོལ་གཏོད་པ་ཞང་འགྲོ་བའི་མགོན་པོ་གཡུ་བྲག་པ་ནི།ཡབ་སྔགས་པ་རྗོ་རྗེ་སེམས་དཔའ་པ་དང་།ཡུམ་མང་སྐྱིད་གཉིས་ཀྱི་སྲས་སུ་སྐུ་བལྟམས།སྐུ་གཞོན་ནུའི་དུས་སུ་སློབ་དཔོན་མང་པོའི་ཞབས་ལ་གཏུགས་ནས་དགྱེས་རྡོར་དང་།གསང་ལྡན།མངོན་པ་སོགས་བཀའ་བསྟན་གཞུང་ལུགས་མང་དུ་གསན།དགུང་ལོ་བཅོ་བརྒྱད་སྐབས་ཕ་ཚན་གྱི་བརྙས་པ་བྱུང་སྟེ་མཐུ་དང་ངན་སྔགས་ལོ་གསུམ་བསྒྲུབས་ནས་ཁ་གཏན་རྣམས་ཚར་བཅད།དེ་རྗེས་ཁམས་སུ་བྱོན་ནས་མཁས་གྲུབ་མང་པོའི་དྲུང་ནས་མདོ་སྔགས་གྱི་ཆོས་མང་དུ་གསན་ཏེ་མཁས་པའི་རྩེ་མོར་སོན།ཤིང་ལུགལོར་གུང་ཐང་གཙུག་ལག་ཁང་དང་རྟེན་གསུམ་ལེགས་པར་བཞེངས།དེ་ནས་ཚལ་གྱི་དགོན་པ་ཕྱག་བཏབ།སློབ་མ་མང་དུ་འདུས།ཚལ་པ་བཀའ་བརྒྱུད་ཅེས་པའི་གྲུབ་མཐའི་སྲོལ་གཏོད།